پرۆژەی ٢٠٢٥

پرۆژەی ٢٠٢٥ (ھەروەھا بە پرۆژەی گواستنەوەی سەرۆکایەتی ٢٠٢٥ ناسراوە) دەستپێشخەرییەکی سیاسییە بۆ داڕشتنەوەی حکومەتی فیدڕاڵی ویلایەتە یەکگرتووەکانی ئەمریکا و چڕکردنەوەی دەسەڵاتی جێبەجێکردن بە قازانجی سیاسەتە ڕاستڕەوەکان. ئەم پلانە لە نیسانی ٢٠٢٣ لەلایەن دامەزراوەی ھێریتەجەوە بڵاوکرایەوە، کە بنکەیەکی بیری پارێزگارانەی ئەمریکییە، لە چاوەڕوانی بردنەوەی دۆناڵد ترامپ لە ھەڵبژاردنی سەرۆکایەتی ٢٠٢٤.

نۆیەمین خولی زنجیرەی «بەڵێننامە بۆ سەرکردایەتی»ی دامەزراوەی ھێریتەج، پرۆژەی ٢٠٢٥ بنیاتنراوە لەسەر تێگەیشتنێکی جێی مشتومڕ لە تیۆری یەکێتی جێبەجێکردن کە دەڵێت تەواوی لقی جێبەجێکردن لەژێر کۆنترۆڵی تەواوی سەرۆکدایە. لایەنگرانی پرۆژەی ٢٥ دەڵێن ئەمە بیرۆکراسییەتی حکوومەت ھەڵدەوەشێنێتەوە کە پێیان وایە لێپرسینەوەی لەگەڵدا ناکرێت و زۆربەی لیبراڵە. ڕەخنەگران ناویان ناوە پلانێکی دیکتاتۆرانە و نەتەوەیی مەسیحی کە ویلایەتە یەکگرتووەکان بەرەو دیکتاتۆرییەت دەبات. پسپۆڕانی یاسایی دەڵێن ئەمە حوکمی یاسا، جیاکردنەوەی دەسەڵاتەکان، جیاکردنەوەی ئایین و دەوڵەت، و ئازادییە شارستانییەکان لاواز دەکات.

 سەرچاوەکان